Thisted har fået en gedigen skyller. Så meget vand, at 30 mand fra Beredskabsstyrelsen og Nordjyllands Beredskab udstyret med pumper har kæmpet med at få det væk. Men nu er der styr på vandet, oplyser beredskabschef Lars Bjørndal fra Nordjyllands Beredskab til TV MIDTVEST. - Så meget vand medfører udfordringer, for der var helt vildt meget vand, siger han. Det var særligt i den indre del af Thisted omkring Plantagevej og ved Dragsbæk på Simons Bakke, at problemerne var størst. - Det har toppet nu, uddyber Lars Bjørndal.

Opsummering:
Bevæbnet med pumper har 30 redningsfolk kæmpet mod vandmængderne i Thisted som følge af et skybrud.